KBANK ได้ประโยชน์การฟื้นตัวเศรษฐกิจ-จับตากำไร Q3 โตเด่นแตะ 8 พันลบ.
KBANK ได้ประโยชน์การฟื้นตัวเศรษฐกิจ-จับตากำไร Q3 โตเด่นแตะ 8 พันลบ. แนะซื้อเป้า 175 บาท

KBANK ได้ประโยชน์การฟื้นตัวเศรษฐกิจ-จับตากำไร Q3 โตเด่นแตะ 8 พันลบ. แนะซื้อเป้า 175 บาท
15 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (11 ต.ค.64) ว่า ธนาคารกสิกรไทย จำกัด (มหาชน) หรือ KBANK  ว่า  ยังเป็นธนาคารใหญ่ที่มีการขยายสินเชื่อและรายได้อื่นได้ดี ประเมินกำไรไตรมาส 3/2564 ที่ 8.0 พันล้านบาท (+20%เทียบช่วงเดียวกันของปีก่อน, -10%เทียบไตรมาสก่อนหน้า) จากคาดสินเชื่อขยายตัว +8% ตั้งแต่ต้นปีถึงปัจจุบัน และ +2% เทียบไตรมาสก่อนหน้า และกำไรจากเงินลงทุนฟื้นตัวจากฐานต่ำ ส่วนกำไรที่คาดหดตัว -10%เทียบไตรมาสก่อนหน้า กดดันจากรายได้ค่าธรรมเนียมที่ลดลง
แนวโน้มไตรมาส 4/2564 คาดกำไรลดลง เทียบช่วงเดียวกันของปีก่อน จากสำรองเพิ่มขึ้น คาดกำไรปี 2564 อยู่ที่ 3.4 หมื่นล้านบาท (+15%เทียบช่วงเดียวกันของปีก่อน) ความหวังฟื้นตัวข้ามไปอยู่ในปี 2565 จากสินเชื่อจะได้ประโยชน์โดยตรงตามการฟื้นตัวของเศรษฐกิจ
ด้าน Valuation ราคาหุ้นปัจจุบันอยู่ในจุดที่น่าสนใจ เนื่องจาก PBV ปี 2564 อยู่ที่ระดับเพียง 0.7 เท่า (-1.0 SD ของค่าเฉลี่ยย้อนหลัง 5 ปี) แนะซื้อเป้า  175 บาท
ดังนั้น KBANK เป็นอีกธนาคารที่เป็นผู้นำด้านเทคโนโลยี ซึ่งหากมีแผนปรับโครงสร้าง หรือแนวทางปรับตัวธุรกิจที่มากขึ้น คาดตลาดจะให้ Premium กับกิจการมากขึ้น หลัง SCB กลับมาซื้อขายเท่า BV แล้ว ขณะที่ KBANK เพียง 0.7 เท่า และสิ้นสุดแนวโน้มดอกเบี้ยขาลง